《次韵王似之过天台》
宋代·左纬

彩旆摇霜宿鸟惊，旋将疾苦问民情。从容会历三台遍，謦欬先看数路清。

红日尽头思玉阙，赤霞深处见瑶京。信知子晋真苗裔，仙籍还居第几名。

作者简介：左纬（？～约1142）字经臣，号委羽居士，黄岩县（今浙江黄岩区）城东永宁山下人。少时以诗文闻名台州。早岁从事举子业，后以为此不足为学，弃去，终身未仕。